Cuneiform Tablet CCT 6 11a (BM 115057)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma pu-šu-ke-en-ma a-na la-ma-sí qí-bi-ma ší-tí TÚG.ḪI.A-tí-ki pá-ni-ú-tim gám-ra-ki-im 20 TÚG.ḪI.A ša a-na PUZUR₄-a-šùr ta-dí-ni-ni 1 TÚG ni-is-ḫa-tum 2 TÚG ší-mu-um ší-tum 17 TÚG.ḪI.A al-qé 6 TÚG a-ḫu-qar ub-lam 6 TÚG i-a-šar ub-lam 2 TÚG i-dí-sú-en₆ ub-lam ŠÀ.BA 3 TÚG a-na PUZUR₄-a-šùr ú-ra-dí-ma 20 TÚG ú-pì-iq-šum-ma a qá-tí-šu a-dí-in ší-tí TÚG.ḪI-tí-ki 11 TÚG i li-bi-a ŠÀ.BA 1.5 ma-na KÙ.BABBAR ni-is-ḫa-sú DIRI ša-du-a-sú ša-bu ku-nu-ki-a ku-lu-ma-a na-áš-a-ki-im ta-áš-pu-ri-ma um-ma a-tí-ma i li-bi TÚG.ḪI.A ša ú-šé-bi₄-lá-ku-ni 2 TÚG ša šu-pu-ul-tim-ma KÙ.BABBAR ša ku-lu-ma-a na-áš-a-ki-ni 1 ma-na KÙ.BABBAR ku-wa-um 0.5 ma-na a-na šu-pu-ul-tim dí-ni ší-im 1 TÚG kab-tim ša šu-pu-ul-tim iš-tù bu-ru-uš-ḫa-dum ú-bu-lu-nim-ma 7 GÍN KÙ.BABBAR ša il₅-ba-ni ša DUMU ku-sà-ri-im iš-qú-lá-ni ù i-na ší-im ší-tí TÚG.ḪI.A-tí-ki KÙ.BABBAR uš-ta-ṣa-ba-at-ma <big_gap> i-dí-sú-en₆ ú-šé-ba-lá-ki-im a-na lá-ma-sí qí-bi-ma 5.TA TÚG.ḪI.A SIG₅-tim a ṣú-ḫa-ri dí-ni lu-ub-lu-nim li-ik-šu-du-ni mì-šu ša e-ma-am ta-aḫ-dí-ri-ni a-na-ku a-na-kam ki-ma i-qá-bi₄-ú-ni i-ṣé-er NINDA-kà a-zu-áb e-na-a e-ra-ba ú-ṣí-a